Source: https://tender-search.com/tender-details/slovensko-varin-sluzby-suvisiace-s-likvidaciou-odpadu-a-odpadom/
Timestamp: 2019-09-18 19:58:08+00:00
Document Index: 5741199

Matched Legal Cases: ['§ 34', '§ 34', '§ 35', '§ 34', '§ 34', '§ 34', '§ 34', '§ 12', '§ 38', '§ 34', '§ 35', '§ 35', '§ 38', '§ 34', '§ 19', '§ 97', '§ 97', '§ 19', '§ 97', '§ 97', '§ 97', '§ 98', '§ 38', '§ 34', '§ 32', '§ 32', '§ 152', '§ 32', '§ 32', '§ 34', '§ 38']

Slovensko : Varín - Služby súvisiace s likvidáciou odpadu a odpadom | Združenie obcí Mikroregión Terchovská dolina | Slovensko, Varín | Predmetom zákazky je poskytovanie sl...
Slovensko : Varín - Služby súvisiace s likvidáciou odpadu a odpadom
Predmetom zákazky je poskytovanie služieb spojených so zberom, prepravou a zneškodnením/zhodnocovaním komunálnych odpadov/vytriedených zložiek komunálnych odpadov, drobných stavebných odpadov a separovaného zberu v zmysle zákona č. 79/2015 Z. z. o odpadoch a o zmene a doplnení niektorých zákonov na území Mikroregiónu Terchovská dolina (Terchová, Teplička nad Váhom, Gbeľany, Strečno, Varín, Krasňany, Nezbudská Lúčka, Stráža, Stráňavy, Zázrivá, Lutiše, Nededza, Mojš, Lysica, Belá, Kotrčiná Lúčka, Dolná Tižina). Jedná sa o zmesový komunálny odpad od obyvateľstva a podnikateľského sektora, objemný odpad, drobný stavebný odpad, plasty, sklo, papier, kovové obaly, kompozitné obaly a vyseparované nebezpečné zložky odpadu od obyvateľstva.
Požadovanú technickú a odbornú spôsobilosť predmetu zákazky uchádzač preukáže nasledovne:
3.1 § 34 ods. 1 písm. a) zákona o verejnom obstarávaní
3.2 § 34 ods. 1 písm. d) v nadväznosti na § 35 zákona o verejnom obstarávaní
3.3 § 34 ods. 1 písm. f) zákona o verejnom obstarávaní
3.4 § 34 ods. 1 písm. j) zákona o verejnom obstarávaní.
3.1 k § 34 ods. 1 písm. a) zákona o verejnom obstarávaní:
Uchádzač predloží zoznam poskytnutých služieb za predchádzajúce 3 roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona; Verejný obstarávateľ požaduje preukázať realizáciu zákaziek poskytnutých služieb rovnakého alebo typovo podobného charakteru a zložitosti ako je predmet zákazky a to v celkovej súhrnnej hodnote minimálne 2 850 000,00 EUR bez DPH.
Zoznam poskytnutých služieb alebo referencia musí zároveň obsahovať minimálne 1 zákazku rovnakého alebo typovo podobného charakteru ako je predmet zákazky uvedený v súťažných podkladoch (B) Opis predmetu zákazky za predchádzajúce 3 roky od vyhlásenia verejného obstarávania, a to:
a)zber, preprava, zhodnocovanie, zneškodňovanie komunálnych odpadov,
b)triedeného zberu komunálnych odpadov a to v rozsahu min. 6 zložiek (povinne preukázateľné zložky: papier, plasty, sklo, kovy, VKM a biologicky rozložiteľné odpady),
c)zberu odpadov s obsahom škodlivých látok, drobných stavebných odpadov a objemných odpadov.
Zoznam poskytnutých služieb musí obsahovať nasledovné údaje:
— názov/obchodné meno odberateľa, sídlo/miesto podnikania odberateľa, IČO s kontaktnými údajmi odberateľa vrátane telefónneho čísla, kde je možné overenie predkladaných informácií,
— predmet poskytnutých služieb,
— cena za poskytnuté služby v EUR bez DPH,
— lehota dodania služieb,
— podpis štatutárneho zástupcu uchádzača.
Verejný obstarávateľ pri vyhodnotení splnenia podmienky účasti podľa § 34 ods. 1 písm. a) zákona o verejnom obstarávaní zohľadní u uchádzača referencie uchádzača uvedené v evidencii referencií podľa § 12 zákona o verejnom obstarávaní, ak takéto referencie existujú.
Zdôvodnenie primeranosti požadovaných podmienok účasti podľa § 38 ods. 5 zákona: Účelom požiadavky na predloženie zoznamu poskytnutých služieb alebo referencií v predchádzajúcom období, ako aj minimálnej požadovanej úrovne štandardov je najmä preukázanie skutočnosti, či mal uchádzač v tomto období dostatočnú materiálnu a personálnu vybavenosť, či je spoľahlivý a technicky spôsobilý zrealizovať predmet zákazky. Uvedenou podmienkou účasti verejný obstarávateľ preverí primerané skúsenosti pri poskytovaní služby rovnakého alebo podobného charakteru a zložitosti ako je predmet zákazky.
3.2 § 34 ods. 1 písm. d) v nadväznosti na § 35 zákona o verejnom obstarávaní:
Uchádzač preukáže a doloží, že je držiteľom platného certifikátu systému riadenia kvality zodpovedajúceho EN ISO 9001 v oblasti predmetu zákazky, ktorým potvrdí splnenie noriem zabezpečenia kvality. Verejný obstarávateľ uzná aj osvedčenie vydané príslušnými orgánmi členských štátov, resp. prijme aj iné dôkazy predložené uchádzačom o zabezpečení systému riadenia kvality, avšak musia byť rovnocenné opatreniam na zabezpečenie kvality podľa požiadaviek na vystavenie príslušného certifikátu v súlade s § 35 zákona o verejnom obstarávaní.
Zdôvodnenie primeranosti požadovaných podmienok účasti podľa § 38 ods. 5 zákona: Verejný obstarávateľ požadovaním tejto podmienky účasti skúma schopnosť uchádzača dodať požadovaný predmet zákazky v požadovanej kvalite. Podmienka účasti je potrebná a primeraná vo vzťahu k predmetu zákazky, pretože uchádzač musí preukázať schopnosť zabezpečiť kvalitu a spoľahlivosť dodaného predmetu zákazky. Preukázanie certifikácie sa požaduje v zmysle štandardov EÚ.
3.3§ 34 ods. 1 písm. f) zákona o verejnom obstarávaní:
a)integrované povolenie podľa § 19 zákona č. 39/2013 Z. z o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov na prevádzkovanie zariadenia na zneškodňovanie odpadov, alebo iný ekvivalentný doklad preukazujúci túto skutočnosť.
b)súhlas podľa § 97 ods. 1 písm. c) zákona č.79/2015 Z. z. o odpadoch na prevádzkovanie zariadenia na zhodnocovanie biologicky rozložiteľného komunálneho odpadu zo zelene, alebo iný ekvivalentný doklad preukazujúci túto skutočnosť.
c)súhlas podľa § 97 ods. 1 písm. c) zákona č.79/2015 Z. z. o odpadoch na prevádzkovanie zariadenia na zhodnocovanie triedených zložiek komunálnych odpadov, alebo iný ekvivalentný doklad preukazujúci túto skutočnosť.
d)integrované povolenie podľa § 19 zákona č. 39/2013 Z. z o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov na prevádzkovanie zariadenia na zhodnocovanie odpadov, alebo iný ekvivalentný doklad preukazujúci túto skutočnosť, alebo súhlas podľa § 97 ods. 1 zákona č.79/2015 Z. z. o odpadoch na prevádzkovanie zariadenia na zhodnocovanie zmesového komunálneho odpadu, alebo iný ekvivalentný doklad preukazujúci túto skutočnosť.
e)súhlas podľa § 97 ods. 1, písm. d) zákona č. 79/2015 Z. z. o odpadoch na prevádzkovanie zariadenia na zber odpadov, alebo iný ekvivalentný doklad preukazujúci túto skutočnosť.
f)súhlas podľa § 97 ods. 1, písm. f) zákona č.79/2015 Z. z. o odpadoch na nakladanie s nebezpečnými odpadmi vrátane ich prepravy, alebo iný ekvivalentný doklad preukazujúci túto skutočnosť.
g)potvrdenie o registrácii podľa § 98 ods. 1, 2 a 4 zákona č. 79/2015 Z. z. o odpadoch, alebo iný ekvivalentný doklad preukazujúci túto skutočnosť.
Ak uchádzač neprevádzkuje príslušné zariadenie na zhodnocovanie alebo zneškodňovanie odpadov, musí v ponuke predložiť zmluvu alebo zmluvu o budúcej zmluve s iným subjektom prevádzkovateľom zariadenia, na základe ktorej bude počas trvania zmluvy s verejným obstarávateľom oprávnený odovzdávať zmluvnému subjektu príslušné druhy odpadov.
Doklady v zmysle vyššie uvedeného, ktoré sú verejne prístupné na webovom sídle príslušného orgánu štátnej správy (napr. Slovenskej inšpekcie životného prostredia) nemusí uchádzač predkladať, iba v ponuke uvedenie označenie dokladu a webového sídla, na ktorom si verejný obstarávateľ predmetnú skutočnosť overí.
Zdôvodnenie primeranosti požadovaných podmienok účasti podľa § 38 ods. 5 zákona: Verejný obstarávateľ týmito požiadavkami požaduje preukázať od uchádzača, že má k dispozícií potrebné oprávnenia na poskytnutie služieb, ktoré sú predmetom obstarávania. Verejný obstarávateľ určenou podmienkou účasti overuje, či je uchádzač odborne spôsobilý zrealizovať predmet zákazky.
3.4 § 34 ods. 1 písm. j) zákona o verejnom obstarávaní:
Údajmi o strojovom a technickom vybavení, ktoré má uchádzač k dispozícii na poskytnutie služby:
— zberové vozidlá na zber komunálnych odpadov zo 120 l, 240 l a 1100 l zberných nádob, vriec 3 ks z toho min. 1 ks zberové vozidlo s vážiacim zariadením.
Na preukázanie splnenia podmienky účasti k vyššie uvedenému bodu uchádzač zároveň predloží Certifikát o overení váhy s minimálne 3. triedou presnosti podľa EN 45 501 alebo iný ekvivalentný doklad preukazujúci túto skutočnosť.
— ramenové reťazové nosiče kontajnerov objemu do 8 m
na zber komunálnych odpadov 2 ks z toho min. 1 vozidlo s pohonom 4x4 alebo kombinácia iných náprav s predným náhonom, alebo ekvivalentné vozidlo.
Zoznam a krátky opis podmienok: Uchádzač musí spĺňať podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len zákon o verejnom obstarávaní alebo zákon) spôsobom podľa § 32 alebo § 152 zákona o verejnom obstarávaní.
Splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť. Verejný obstarávateľ požaduje predloženie dokladov preukazujúcich splnenie podmienok účasti - osobné postavenie v originálnom vyhotovení alebo ako úradne osvedčené kópie týchto dokladov, pokiaľ nie je uvedené inak
Splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť. Doklady preukazujúce splnenie podmienok účasti uchádzač vkladá v ponuke elektronicky do IS EVO v 1 z nasledujúcich foriem:
— vo forme naskenovaného dokumentu obsahujúceho podpis štatutárneho zástupcu uchádzača, resp. ním poverenej osoby na základe splnomocnenia,
— vo forme súboru obsahujúceho potvrdenie o zaručenej elektronickej konverzii
— vo forme súboru bez potvrdenia o zaručenej elektronickej konverzii
Námestie sv. Floriána 1, 013 01 Varín, SLOVENSKÁ REPUBLIKA
Presné informácie o termínoch na postup preskúmania: Presné informácie o termínoch na postup preskúmania: v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov
Pokračovanie časti III.1.3 Technická alebo odborná spôsobilosť bod 3.4 § 34 ods. 1 písm. j) zákona o verejnom obstarávaní:
— hákové nosiče kontajnerov na zber a prevoz komunálnych odpadov 2 ks na manipuláciu a prevoz veľkoobjemových kontajnerov s objemom 12-35 m
(tzv Abroll), z toho min. 1 vozidlo s hydraulickou rukou a dosahom min. 8 m a zdvíhacou silou ruky: min. 60 kNm, alebo iný druh zberového vozidla s hydraulickou rukou a dosahom min. 8 m a zdvíhacou silou ruky:min. 60 kNm, na vysýpanie závesných kontajnerov na triedený zber a polopodzemných kontajnerov objemu 5 m
— štiepkovač drevnej hmoty (konárov) do priemeru min. 10 cm 1 ks alebo ekvivalent.
— min. 1 ks certifikovanej prejazdnej mostovej cestnej váhy s možnosťou váženia min. 8 ton a dĺžkou váhy min. 8 metrov, ktorá bude slúžiť pre váženie komunálnych odpadov v zmysle zákona o odpadoch č. 79/2015 Z. z.
Na preukázanie splnenia podmienky účasti k vyššie uvedeným vozidlám a mechanizmom uchádzač predloží Čestné prehlásenie o disponibilite požadovaným strojovým a technickým vybavením vrátane zoznamu strojového a technického vybavenia, z ktorého bude zrejmé splnenie vyššie uvedených podmienok jednotlivých vozidiel a mechanizmov, podpísaný štatutárnym orgánom uchádzača alebo osobou oprávnenou konať v mene uchádzača.
Zdôvodnenie primeranosti požadovaných podmienok účasti podľa § 38 ods. 5 zákona: Verejný obstarávateľ touto požiadavkou požaduje preukázať od uchádzača potrebné minimálne strojové a technické vybavenie na poskytnutie služieb, ktoré sú predmetom obstarávania. Verejný obstarávateľ určenou podmienkou účasti overuje, či je uchádzač technicky spôsobilý zrealizovať predmet zákazky.
7) Zábezpeka sa vyžaduje vo výške 100 000 EUR
8) Predmetné verejné obstarávanie nie je zelené verejné obstarávanie, obstarávanie inovácií ani obstarávanie zamerané na sociálne aspekty.
Mgr. Oľga Jaroščiaková
Tenderer contact: +421 41903137857
Slovensko, Varín